11/02/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Remisión de resolución

Primeiro. Con data 24 de marzo de 1995, a Dirección Xeral de Industria resolveu autorizar administrativamente a Jesús Alonso, S. A. a primeira fase da planta de coxeración que promovía en Boiro (A Coruña), e outorgarlle a condición de autoxerador eléctrico. Segundo. Con data 18 de decembro de 1996, a Dirección Xeral de Industria resolveu autorizar administrativamente a Jesús Alonso, S. A. a ampliación da citada planta de coxeración, e recoñecerlle a condición de instalación acollida ao réxime especial. Terceiro. Con data 12 de xuño de 1997, a Dirección Xeral de Industria resolveu autorizar o cambio de titularidade da instalación de Ada Marina Cagigos Ayuga, S. A. a favor de Boiro Energía, S. A. Cuarto. Con data 19 de xuño de 1997, a Dirección Xeral de Industria resolveu aprobar o proxecto de execución da planta de coxeración de referencia, tendo as seguintes características básicas: - Catro motores de combustión interna alimentados por fueloleo de 3.675 kW de potencia c/u, que accionan catro xeradores eléctricos trifásicos de 3.675 kVA de potencia nominal c/u. - Tres motores de combustión interna alimentados por fueloleo de 3.300 kW de potencia c/u que accionan tres xeradores eléctricos trifásicos de 3.300 kVA de potencia nominal c/u - Un parque de transformación de potencia a intemperie con dous trafos de potencia de 9,2 MVA c/u e un trafo de 12,5 MVA, r/t 66/6 kV - Aparellos de protección, mando, sinalización e medida e interconexión coa rede de distribución de enerxía eléctrica. Quinto. Con data 6 de xullo de 2009, Boiro Energía, S. A. solicitou autorización administrativa para unha modificación substancial da instalación de coxeración de referencia. Sexto. Con data 7 de agosto de 2009, Boiro Energía, S. A. solicitou a aprobación do proxecto de execución da modificación substancial. Sétimo. Con data 11 de agosto de 2009, Boiro Energía, S. A. solicitou recoñecemento de instalación acollida ao réxime especial de produción de enerxía eléctrica da modificación substancial. Oitavo. Con data 6 de outubro de 2009 publicouse no Diario Oficial de Galicia n°196, e con data 19 de outubro de 2009 no Boletín Oficial da Provincia da Coruña n°224, a solicitude de autorización administrativa indicada no antecedente de feito quinto. As características do proxecto que se somete a información pública son as seguintes: Solicitante: Boiro Energía, S. a. Somicilio Social: Bodión s/n, 15930 Boiro (A Coruña) Denominación: Modificación da instalación de coxeración Situación: Concello de Boiro Características técnicas: Modificación dos intercambiadores de calor Instalación dos sistemas de aproveitamento da enerxía Equipos de xeración Valvulería, accesorios, pipping e obra civil. Noveno. Con data 10 de decembro de 2009, o Departamento Territorial da Consellería de Economía e Industria da Coruña emitiu informe favorable á solicitude de autorización administrativa. Décimo. Con data 23 de decembro de 2009, o Departamento Territorial da Consellería de Economía e Industria da Coruña emitiu informe favorable á solicitude de aprobación do proxecto de execución. Primeiro. O artigo 28 da Lei 54/1997, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Segundo. O artigo 4.1 do Decreto 661/2007, do 25 de malo, polo que se regula a actividade de produción de enerxía eléctrica en réxime especial, establece que o recoñecemento da condición de instalación de produción acollida ao réxime especial de produción de enerxía eléctrica corresponde aos órganos das comunidades autónomas. Terceiro. O artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de enerxía. Cuarto. Na tramitación tivéronse en conta as normas de procedemento contidas no Real Decreto 1955/2000, do 1 de decembro, no Real Decreto 661/2007, do 25 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co que antecede, tendo en conta que na presente petición concorren os supostos de feito e xurídicos contidos nos preceptos legais e regulamentarios citados Primeiro. Autorizarlle administrativamente a Boiro Energía, S. A. a modificación substancial da instalación de coxeración que posúe en Boiro (A Coruña). Segundo. Aprobar o proxecto de execución da devandita modificación, “Proyecto de Modificación Sustancial de la Planta de Cogeneración de Boiro Energía, S. A., Boiro”, asinado pola enxeñeira técnica industrial Gema Albo Villareal, colexiada número 2699, e visado polo Colexio Oficial de Enxeñeiros Técnicos Industriais da Coruña o 7 de agosto de 2009, co número 094368. Terceiro. Recoñecerlle á modificación da instalación que por esta resolución se autoriza a condición de instalación acollida ao réxime especial de produción de enerxía eléctrica regulado polo Real Decreto 661/2007, do 25 de maio. Todo isto de acordo coas seguintes condicións: Primeira. As instalacións que se autorizan terán que realizarse de acordo coas especificacións e planos que figuran no proxecto que por esta resolución se aproba e referido no punto segundo da parte dispositiva desta. Segunda. Para introducir modificacións nas instalacións que afecten a datos básicos do proxecto será necesaria a previa autorización desta Dirección Xeral. Pola súa banda, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicarlle a este centro directivo todas as resolucións que dite en aplicación da devandita facultade. Terceira. O prazo para a posta en servizo das instalacións que se autorizan será de seis meses contados a partir da data de publicación desta resolución. Cuarta. Unha vez construídas as instalacións autorizadas, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuadas e verificará o cumprimento dos compromisos contraídos por Boiro Energía, S. A. Quinta. Con carácter previo á posta en servizo das instalacións, o órgano competente verificará o cumprimento dos condicionados impostos nesta resolución. Sexta. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Sétima. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Oitava. Como requisito necesario para a aplicación do réxime especial á devandita instalación, o titular e/ou explotador deberá inscribila no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellaría de Industria e Comercio do 5 de xullo de 1995 (DOG do 14 de xullo), para o cal acreditará o cumprimento das condicións previstas no artigo 12 do Real Decreto 661/2007, do 25 de malo, e presentará a documentación que figure nas instrucións que dite esta dirección xeral en desenvolvemento da citada Orde. Contra esta resolución que non é definitiva en vía administrativa, poderase interpoñer recurso de alzada perante o conselleiro de Economía e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro de réxime xurídico das administracións públicas e do procedemento administrativo común. Santiago de Compostela, 20 de xaneiro de 2010 O director xeral de Industria, Enerxía e Minas Ángel Bernardo Tahoces